b'\n_START_ARTICLE_\n1. (poljska) samostojna padalska brigada\n_START_SECTION_\nOperacija Market-Garden\n_START_PARAGRAPH_\nPrva enota, ki je bila poslana v boj je bila protitankovska baterija, ki je bila poslana kot podpora angle\xc5\xa1kim padalcem pri Oosterbeeku. Po treh dneh odlaganja sta 2. in 3. bataljon izvedla kombiniran zra\xc4\x8dni desant (s padali in jadralnimi letali). Ker je bilo premalo jadralnih letal, so morali v Angliji pustiti lahko artilerijsko baterijo. Nepopolna brigada je pristala v Drielu na ju\xc5\xbeni strani Rena. Po zavzetju Driela so Poljaki hoteli pre\xc4\x8dkati Ren, toda brod, ki naj bi jih prepeljal \xc4\x8dez reko, je bil potopljen. Naslednji dan so na\xc5\xa1li nekaj manj\xc5\xa1ih \xc4\x8dolnov, tako da je okoli 200 vojakov pre\xc4\x8dkalo Ren in se zdru\xc5\xbeili s pripadniki britanske 1. zra\xc4\x8dnoprevozne divizije v Arnhemu. 26.septembra 1944 je brigada (zdaj z vsemi tremi bataljoni) dobila ukaz, da se premakne proti Nijmegnu. V operaciji Market-Garden je brigada imela okoli 400 \xc5\xbertev, kar zna\xc5\xa1a 23\xc2\xa0% bojne mo\xc4\x8di.\n_START_SECTION_\nPovojno dogajanje\n_START_PARAGRAPH_\n1945 je bila dodeljena 1. poljski oklepni diviziji in bila nastanjena v zahodni Nem\xc4\x8diji do razpustitve 30. junija 1947. Ve\xc4\x8dina pripadnikov je ostala v tujini, saj se niso hoteli vrniti v komunisti\xc4\x8dno Poljsko.'